Аборак

**Аборак** — колішняя вёска й маёнтак ў Маладэчанскім раёне Менскай вобласьці. Цяпер частка мястэчка Палачаны Палачанскага сельсавету Маладэчанскага раёна Менскай вобласьці.

## Гісторыя
Колішняя вёска й маёнтак Ашмянскага павету Віленскага ваяводзтва. У вёсцы існаваў парафіяльны касьцёл, пабудаваны ў 1443 годзе Андрэям Саковічам. Існуе паданьне, што ў 2-й палове XVІІІ ст. на гэтыя мясьціны абрушылася эпідэмія халеры. Цудадзейны абраз Сьв. Роха, які знаходзіўся ў касьцёле, выратаваў тутэйшае насельніцтва ад бязьлітаснай хваробы. З таго часу сьвятыня атрымала яшчэ адзін тытул — Сьвятога Роха.

У Расейскай імпэрыі ў складзе Палачанскай воласьці, Ашмянскай павету Віленскай губэрні. Падчас паўстаньня 1863 году праз вёску праходзіў паўстанцкі атрад Юльяна Бакшанскага. У 1866 г. у вёсцы налічвалася 30 рэвіскіх душаў, уласнасьць Дэдэркаў. Аборак быў сядзібай воласьці й каталіцкай парафіі (каталіцкая парафія ў Аборку ўпершныню ўзгадваецца ў 1669 годзе). Касьцёл Сьвятога Роха ў Аборку быў адным зь нешматлікіх пасьля паўстаньня 1863 году, які ня быў зачынены расейскімі ўладамі.

У 1921—1945 гадах вёска й маёнтак знаходзіліся ў складзе Польшчы, у Віленскім ваяводзтве (Спачатку ў Наваградзкім ваяводзтве (1921—1922), потым у складзе  (1922—1926) і ў Віленскім ваяводзтве (з 1926).). Спачатку вёска належала да , а з 1927 году да Маладэчанскага павету, у гміне . У 1931 г. у вёсцы ў 35 хатах жылі 164 жыхары. У маёнтку пражывала 45 жыхароў у 3 хатах. Вёска падпарадкоўвалася павятоваму суду ў Маладэчне й акруговаму суду ў Вільні; уласна паштовая станцыя знаходзілася ў Палачанах. Вернікі Аборку належалі да мясцовай рыма-каталіцкай і праваслаўнай парафіі ў Груздове. У Аборку знаходзіліся каталіцкія могілкі, якія захаваліся.

У 1939 годзе Аборак увайшоў ў склад БССР, дзе 15 студзеня 1940 году ўваходзіў у склад Валожынскага раёну Баранавіцкай вобласьці (з 20 верасьня 1944 у Маладэчанскай, з 20 студзеня 1960 году ў Менскай вобласьці). У 1968 годзе вёска ўвайшла ў склад Палачанаў.

Пасьля вайны будынак каталіцкага касьцёла св. Роха ў Аборку быў прыстасавана пад збожжасховішча, а затым быў цалкам закінуты. Побач з касьцёлам разьмяшчаліся
руіны разрабаванага магільнага склепу знакамітага роду Дадэркаў. Захаваліся фрагмэнты бутавай агароджы, паўразбураная брама й, падобная да яе, брама на старых могілках, дзе ёсьць не­калькі цікавых шляхецкіх над­магільляў XІX ст. Будынак касьцёлу разбураўся, а да пачатку 1990-ых гг. ад будынку касьцёлу засталіся толькі фрагмэнты падмурка й рэшткі каменнай агароджы з варотамі.Бо ад каталіцкага храма св. Роха засталіся толькі фрагменты падмурку, каталіцкая грамада ў пачатку 1990-х гг. атрымала магчымасць пабудаваць новы касьцёл на іншым месцы (у адлегласьці 1.5 км ад былога будынку касьцёлу), які атрымаў гістарычнае імя Сьв. Роха. Парафія адрадзілася ў 1996 годзе ўжо ў Палачанах. Вернікам быў перададзены будынак старой калгаснай канторы. У 2005 годзе 2 лютага проба­шчам парафіі быў прызначаны ксёндз Сяргей Бараўнёў. Кансэкрацыя касьцёлу адбылася 1 траўня 2007 году біскупам Антоніяем Дзям’янкам. Першая сьвятая Камунія адбылася 3 чэрвеня 2007 году, а 22 ліпеня 2007 году адбылася канфірмацыя. 16 жніўня 2008 году была пабудавана й асьвечана каля касьцёлу капліца Маці Божай Фатымскай, асьвячаў арцыбіскуп Тадэвуш Кандрусевіч.

## Знакамітыя ўраджэнцы
* У Аборку нарадзіўся знакаміты гісторык і публіцыст Леанард Ходзька.

## Крыніцы

## Вонкавыя спасылкі
* Аборак на Радзіма

Катэгорыя:Палачанскі сельсавет
Катэгорыя:Населеныя пункты Маладэчанскага раёну